
АКТИ ОПШТИНСКОГ ВЕЋА ОПШТИНЕ АЛИБУНАР

54.

На основу члана 69. Закона о буџетском систему (''Службени гласник РС'', бр. 54/2009, 73/2010, … 94/2024), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и члана 15. Одлуке о буџету општине Алибунар за 2025. годину (''Службени лист општине Алибунар'', бр. 32/2024), Општинско веће општине Алибунар на предлог председника општине Алибунар, а по прибављеном мишљењу Одељења за буџет и финансије Општинске управе општине Алибунар, на 15. седници одржаној дана 27. маја 2025. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2025. годину (''Службени лист општине Алибунар'', бр. 32/2024), Раздео 4 – Општинска управа, програмска активност 0602-0009, функција 112, позиција 48, економска класификација 499 – текућа резерва, одобравају се средства у износу 3.500.000,00 (тримилионапетстохиљада и 00/100) динара за финасирање обележавања хоризонталне саобраћајне сигнализације на територији општине Алибунар.
Члан 2.
Средства из члана 1. овог Решења у износу од 3.500.00,00 динара распоређују се у оквиру раздела 4 – Општинска управа, Програм 0701 – Организација саобраћаја и саобраћајна инфраструктура, Програмска активност 0701-0002 – Управљање и одржавање саобраћајне инфраструктуре, Функција 450 – Саобраћај, Позиција 81, Економска класификација 425 – Текуће поправке и одржавање, Извор финансирања 01 –приходи из буџета. 
Члан 3.

Директни корисник Општинска управа Алибунар обавезна је да наведена средства наменски искористи.

Члан 4
Ово Решење ступа на снагу даном доношења и биће објављено у ''Службеном листу општине Алибунар“.

Република Србија – АП Војводина

Општина Алибунар

ОПШТИНСКО ВЕЋЕ

Број: 400-20/2025-04

Алибунар, 27. маја 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
55.
На основу чланова 20. и 46. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021-др.закон), члана 58. Статута општине Алибунар (''Службени лист општине Алибунар'', бр. 22/2019 – пречишћен текст), члана 11. Одлуке о условима и начину финансирања потреба у области организације, развоја и унапређења спорта у општини Алибунар (''Службени лист општине Алибунар'', бр. 3/2015) и члана 30. Правилника о одобравању и финансирању програма односно пројеката којима се задовољавају потребе и интереси грађана у општини Алибунар у области спорта (''Службени лист општине Алибунар'', бр. 3/2017), а на основу извештаја Стручне комисије за оцену програма односно пројеката којима се задовољавају потребе и интереси грађана у општини Алибунар у области спорта, Општинско веће општине Алибунар на својој 15. седници одржаној дана 27. маја 2025. године доноси следеће

Р Е Ш Е Њ Е

О ИЗМЕНИ И ДОПУНИ РЕШЕЊА

О ОДОБРАВАЊУ СРЕДСТАВА ИЗ БУЏЕТА ОПШТИНЕ АЛИБУНАР 

ЗА ФИНАНСИРАЊЕ ПРОГРАМА У ОБЛАСТИ СПОРТА У 2025. ГОДИНИ

1. У Решењу о одобравању средстава из буџета општине Алибунар за финансирање програма у области спорта у 2025. години (''Службени лист општине Алибунар'', бр. 34/2024) – у даљем тексту: Решење, у оквиру тачке 1.:

· у табели под р.бр.10. за подносиоца предлога пројекта: Карате клуб ''Будућност'' Алибунар, за реализацују пројекта под називом: ''Програм рада Карате клуба Будућност Алибунар'', а због повећања трошкова услед одласка чланова клуба-деце на Балканско првенство, које се одржава у Бару (Република Црна Гора) који се нису могли раније планирати, уместо раније предвиђеног и одобреног износа од 450.000,00 динара, утврђује се нови одобрени износ од 486.000.00 динара;

· у табели под р.бр.11. за подносиоца предлога пројекта: Карате клуб ''Владимировац'' Владимировац, за реализацују пројекта под називом: ''Популаризација карате спорта кроз организовани тренажни процес, учешће више селекција на такмичењима и органзовање карате манифестација'', а због повећања трошкова услед одласка чланова клуба-деце на Балканско првенство, које се одржава у Бару (Република Црна Гора) који се нису могли раније планирати, уместо раније предвиђеног и одобреног износа од 600.000,00 динара, утврђује се нови одобрени износ од 654.000.00 динара.

2. Средства за ову намену предвиђена су Одлуком о буџету општине Алибунар за 2025. годину (''Службени лист општине Алибунар'', бр. 32/2024).

3. У свему осталом Решење остаје непромењено.

4. На основу овог Решења, са корисницима средстава из тачке 1. овог Решења биће закључени анекси већ закључених уговора бр. 400-8/2025-04/10 од 21.01.2025.г. и бр. 400-8/2025-04/11 од 21.01.2025.г., о чему ће се старати председник општине Алибунар.

5. Решење објавити у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 400-21/2025-04

Алибунар, 27. мај 2025. године

ПРЕДСЕДНИЦА 

ОПШТИНСКОГ ВЕЋА

Зорана Братић, дипл.правник, с.р.

56.

На основу члана 46. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021-др.закон), члана 25. Закона о јавном информисању и медијима (''Сл.гласник РС'', број 92/2023), чланова 18-22. Правилника о суфинансирању пројеката за остваривање јавног интереса у области јавног информисања (''Службени гласник РС'', бр. 6/2024 и 106/2024), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и Kонкурсa за суфинансирање проjеката производње медијских садржаја из области jавног информисања на територији општине Алибунар у 2025. години, бр. 401-23/2025-04 од 03.03.2025.г. и бр. 401-26/2025-04 од 13.03.2025.г., Општинско веће општине Алибунар на својој 15. седници одржаној дана 27. маја 2025. године доноси

Р Е Ш Е Њ Е

О ОБРАЗОВАЊУ СТРУЧНЕ КОМИСИЈЕ ЗА ОЦЕНУ ПРОЈЕКАТА ПОДНЕТИХ 

НА КОНКУРС ОПШТИНЕ АЛИБУНАР ЗА СУФИНАНСИРАЊЕ ПРОЈЕКАТА 

ПРОИЗВОДЊЕ МЕДИЈСКИХ САДРЖАЈА ИЗ ОБЛАСТИ ЈАВНОГ ИНФОРМИСАЊА 

НА ТЕРИТОРИЈИ ОПШТИНЕ АЛИБУНАР 

У 2025. ГОДИНИ

Члан 1.

ОБРАЗУЈЕ СЕ Стручна комисија за оцену пројеката поднетих на конкурс општине Алибунар за суфинансирање пројеката производње медијских садржаја у области јавног информисања на територији општине Алибунар у 2025. години (у даљем тексту: Стручна комисија), у коју се именују:

1. Јелена Црногорац – на предлог Удружења електронским медија ''Comnet'';

2. Марина Јабланов-Стојановић – на предлог Савеза удружења ''Асоцијација радио-телевизија Србије'';

3. Бранислав Санчанин – медијски стручњак.

Стручна комисија има секретара. Секретар Стручне комисије је Илија Пенца, запослен у Општинској управи општине Алибунар.

Члан 2.

Задатак Стручне комисије је да:

1) разматра и оцењује пројекте у складу са бодовном листом за оцењивање пројеката;

2) сачињава ранг листу пројеката на основу броја добијених бодова;

3) предлаже износ средстава за подржане пројекте, полазећи од планираних активности и оцене буџета пројекта, а на основу ранг листе;

4) доставља руководиоцу органа који је расписао конкурс потписан предлог расподеле средстава, са образложењем, и

5) поново разматра и одлучује о пројектима, у ситуацији када руководилац органа јавне власти оцени да предлог комисије није у складу са прописом или са критеријумима који су објављени у јавном позиву. 

Члан Стручне комисије оцењује пројекте независно и самостално, у свом личном својству, у складу са критеријумима наведеним у Конкурсу и прописима којима се регулише суфинансирање пројеката у области јавног информисања.

Члан 3.

Стручна комисија је независна у свом раду, али је дужна да по завршетку поступка поднесе Општинском већу општине Алибунар извештај о свом раду.

Члан 4.

Овлашћује се председница општине да у име органа који је расписао Конкурс закључи са члановима Комисије уговор, којим се утврђују права и обавезе чланова Комисије, укључујући и висину накнаде за радно ангажовање, сагласно одредби члана 22. Правилника о суфинансирању пројеката за остваривање јавног интереса у области јавног информисања.

Члан 5.

Решење ступа на снагу даном доношења и биће објављено у ''Службеном листу општине Алибунар''.

Република Србија

Аутономна покрајина Војводина

ОПШТИНА АЛИБУНАР

ОПШТИНСКО ВЕЋЕ

Број: 020-46/2025-04

Алибунар, 27. маја 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правница, с.р.

57.

На основу члана 46. Закона о локалној самоуправи (''Службени гласник РС'', број 129/2007, 83/2014-др.закон, 101/2016-др.закон и 47/2018), члана 8. став 2. Закона о безбедности саобраћаја на путевима (''Службени гласник РС'', број 41/2009, 53/2010, 101/2011, 32/2013-одлука УС, 55/2014, 96/2015-др.закон, 9/2016 – одлука УС, 24/2018, 41/2018, 41/2018-др.закон, 87/2018, 23/2019 и 128/2020-др.закон, 76/2023 и 19/2025), члана 2. Правилника о раду тела за координацију послова безбедности саобраћаја на путевима (''Службени гласник РС'', број 16/2024) и члана 58. Статута општине Алибунар (''Службени лист општине Алибунар'', број 22/2019 – пречишћен текст), Општинско веће општине Алибунар на 15. седници одржаној дана 27. маја 2025. године донело је

Р Е Ш Е Њ Е

О ДОПУНИ РЕШЕЊА О ОБРАЗОВАЊУ 

САВЕТА ЗА КООРДИНАЦИЈУ БЕЗБЕДНОСТИ САОБРАЋАЈА 

НА ПУТЕВИМА НА ТЕРИТОРИЈИ ОПШТИНЕ АЛИБУНАР

1. У Решењу о образовању Савета за координацију безбедности саобраћаја на путевима на територији општине Алибунар (''Службени лист општине Алибунар'', бр. 23/2024 и 25/2024-испр.), у тачки 2. после алинеје 9) додаје се нова алинеја:

'’10) Давор Петровић, секретар Спортског савеза општине Алибунар''.

2. Ово Решење ступа на снагу наредног дана од дана објављивања у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 020-47/2025-04

Алибунар, 27. маја 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.

58.

На основу члана 58. Статута општине Алибунар (''Службени лист општине Алибунар'', број 22/2019-пречишћен текст), члана 6. Одлуке о одређивању органа Општине Алибунар надлежних за доношење одлука и аката у спровођењу Закона о пољопривредном земљишту (''Службени лист општине Алибунар'', број 11/2019) и члана 6. Одлуке о скидању усева са пољопривредног земљишта у државној својини које се налази на територији општине Алибунар (''Службени лист општине Алибунар'', број 22/2020), Општинско веће општине Алибунар, на 15. седници од 27. маја 2025. године, доноси

Р Е Ш Е Њ Е

О ОБРАЗОВАЊУ РАДНЕ ГРУПЕ ЗА СКИДАЊЕ УСЕВА СА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ КОЈЕ СЕ НАЛАЗИ НА ТЕРИТОРИЈИ ОПШТИНЕ АЛИБУНАР ЗА АГРОЕКОНОМСКУ 2024/2025. ГОДИНУ

1. ОБРАЗУЈЕ СЕ Радна група за скидање усева са пољопривредног земљишта у државној својини које се налази на територији општине Алибунар за агроекономску 2024/2025. годину (у даљем тексту: Радна група).

2. У Радну групу именују се:

1) Лавинел Ардељан – председник;

2) Зоран Пребирачевић – заменик председника;

3) Ивица Росић – члан;

4) Лавинел Мургу – члан;

5) Слађана Вукајловић – члан.

3. Скидање усева са пољопривредног земљишта у државној својини које је обухваћено Програмом заштите, уређења и коришћења пољопривредног земљишта на територији Општине Алибунар (у даљем тексту: Програм) које без правног основа користи правно или физичко лице за пољопривредну производњу врши се у свему у складу са Одлуком о скидању усева са пољопривредног земљишта у државној својини које се налази на територији општине Алибунар, (''Службени лист општине Алибунар'', бр. 22/2020) – у даљем тексту: Одлука.

4. Задаци Радне групе су:

1) да након што утврди на основу релевантних чињеница да се одређена парцела која је обухваћена Програмом користи без правног основа за пољопривредну производњу од стране познатог или непознатог лица сачини и достави председнику Општине Алибунар предлог одлуке о скидању усева за конкретну парцелу;

2) да спроведе одлуку о скидању усева са појединачне парцеле, коју доноси председник Општине Алибунар;

3) да сачини и достави председнику Општине Алибунар предлог за укидање одлуке о скидању усева са појединачне парцеле у случају да лице које је без правног основа користило пољопривредно земљиште у државној својини плати накнаду за коришћење пољопривредног земљишта и достави доказ о уплати накнаде;

4) да издаје налоге за рад лицима са којима Општина Алибунар има закључен уговор за обављање послова скидања, транспорта, складиштења и продаје усева и лицима која пружају техничку помоћ приликом реализације поступка скидања усева;

5) да о доношењу одлуке о скидању усева са појединачне парцеле благовремено обавести Републичког пољопривредног инспектора и Полицијску станицу Алибунар.

5. Радна група је надлежна да посебним актом наложи продају скинутих усева по тржишним условима.

6. Радна група је овлашћена да у спровођењу задатака због којих је образована затражи и добије без одлагања сву потребну стручну, техничку и административну помоћ свих субјеката из члана 3. став 2. Одлуке, као и Општинске управе општине Алибунар и Јавног комуналног предузећа ''Универзал'' Алибунар.

7. Мандат Радне групе траје до краја агроекономске 2024/2025. године, али из оправданих разлога може се продужити и на наредну агроекономску годину, о чему ће одлучити Општинско веће општине Алибунар на предлог председника Општине Алибунар посебним актом.

8. Решење ступа на снагу даном доношења и биће објављено у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 020-48/2025-04

Алибунар, 27. маја 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правница, с.р.

